નિષ્ફળતાના અનુભવો પરથી બોધપાઠ લઈને સફળતાના શિખરો સર કરનારા વિરલાઓ આ જગતમાં ઓછા નથી પાક્યા. પોતાની જ ક્ષતિઓમાંથી બોધપાઠ લઇને સેન્ચ્યુરી લગાવી ચૂકેલા બેટ્સમેનો પણ ક્રિકેટ જગતમાં ઓછા નથી પાક્યા. પોતાનાં અવળા પડેલાં આયોજનમાંથી બોધપાઠ લઈને કરોડપતિ બની ચૂકેલા વેપારીઓ પણ વેપારજગતમાં ઓછા નથી પાક્યા તો પોતે જ સેવેલાં પાપોમાંથી બોધપાઠ લઇને પોતાના જીવનને પવિત્ર બનાવવા દ્વારા પરમાત્મા બની જનારા આત્માઓ અધ્યાત્મજગતમાં પણ ઓછા નથી પાક્યા.